от Съюза са били предназначени за собствена употреба през разглеждания период. В този случай кабелите са доставяни в рамките на едно и също дружество или групи от дружества за по-нататъшна преработка надолу по веригата, по-специално за производството на кабели, снабдени с части за свързване.
 (418)
 Разграничението между пазара за собствено потребление и свободния пазар е от значение за анализа на вредата, тъй като продуктите, предназначени за собствена употреба, не са изложени на пряка конкуренция от вноса. За разлика от това производството, предназначено за продажба на свободния пазар, е в пряка конкуренция с вноса на разглеждания продукт.
 (419)
 За да добие възможно най-пълна представа за промишлеността на Съюза, Комисията получи данни за цялата дейност, свързана с оптични влакна, и определи дали производството е предназначено за собствена употреба или за свободния пазар.
 (420)
 Комисията разгледа някои икономически показатели, свързани с промишлеността на Съюза, въз основа на данните за свободния пазар. Тези показатели са: обем на продажбите и продажни цени на пазара на Съюза; пазарен дял; растеж; обем на износа и цени; рентабилност; възвръщаемост на инвестициите и паричен поток. Когато беше възможно и обосновано, констатациите от разглеждането бяха сравнени с данните за пазара за собствено потребление, за да се осигури пълна представа за състоянието на промишлеността на Съюза.
 (421)
 Други икономически показатели обаче биха могли да бъдат разгледани логично само ако се има предвид цялостната дейност, включително собствената употреба от страна на промишлеността на Съюза (141). Тези показатели са: производство; капацитет и използване на капацитета; инвестиции; материални запаси; заетост; производителност; възнаграждения, както и способност за привличане на капитал.
 (422)
 В коментарите си относно окончателното разгласяване CCCME заяви, че пазарът за собствено потребление следва да се взема предвид при анализа на цялостната пазарна позиция на промишлеността на Съюза.
 (423)
 В това отношение, както е описано по-долу, Комисията не е пренебрегнала пазара за собствено потребление, а по-скоро го е разграничила и е оценила неговото развитие във времето. Това дава пълна картина на състоянието на промишлеността на Съюза. Малкият и намаляващ размер на този пазар подчертава, че той няма значително въздействие върху състоянието на промишлеността на Съюза. Освен това Комисията припомня, че кабелите с части за свързване не са разглежданият продукт.
 4.5 Потребление на Съюза
 (424)
 Комисията установи потреблението на Съюза въз основа на предоставените от жалбоподателя данни за продажбите, както и данни за вноса, установени в съответствие с методологията, описана в съображения 427—432.
 (425)
 Потреблението на Съюза се е променяло, както следва:
 Таблица 2
 Потребление на Съюза (km кабел)
 2017 г.
 2018 г.
 2019 г.
 РП
 Общо потребление на Съюза на свободния пазар
 1 276 902
 1 537 999
 1 655 737
 1 760 092
 Индекс
 100
 120
 130
 138
 Пазар за собствено потребление
 61 505
 59 802
 62 710
 54 205
 Индекс
 100
 97
 102
 88
 Източник: оказалите съдействие производители износители, митническите органи в ЕС, Евростат и жалбоподателите.
 (426)
 По време на разглеждания период потреблението на свободния пазар в Съюза е нараснало с 38 %. Действително, във връзка с широкото развитие на цифровите технологии в ЕС, това е пазар с голям растеж и се